B4-0153, 0177, 0202 και 0231/96

Ψήφισμα σχετικά με την κατάσταση στην επαρχία Σιντ

Το Ευρωπαϊκό Κοινοβούλιο,

A. εκφράζοντας τη βαθειά του ανησυχία για τις εκτεταμένες ταραχές στα αστικά κέντρα της επαρχίας Σιντ του Πακιστάν, ιδίως στο Καράτσι και στο Χαϊντεραμπάντ, κατά τις οποίες διαπράχθηκαν παραβιάσεις ανθρωπίνων δικαιωμάτων και βιαιοπραγίες από όλες τις πλευρές, και ιδίως από τις φράξιες Altaf και Haqiqi του Κινήματος Mohajir Quami (MQM) και από τις δυνάμεις ασφαλείας, καθώς και από εγκληματικές συμμορίες, ταραχές που έχουν οδηγήσει στο θάνατο χιλιάδων ατόμων συμπεριλαμβανομένων και ανδρών των δυνάμεων ασφαλείας, και εβύθισαν την επαρχία σε κατάσταση χρόνιας ανασφάλειας,

B. έχοντας υπόψη την έκθεση της Διεθνούς Αμνηστίας της 17ης Αυγούστου 1995 και την έκθεση της Επιτροπής Ανθρωπίνων Δικαιωμάτων του Πακιστάν της 19ης Οκτωβρίου 1995, καθώς και την ετήσια έκθεση της οργάνωσης Human Rights Watch για το 1995 σε ό,τι αφορά την κατάσταση στα αστικά κέντρα της επαρχίας Σιντ,

Γ. εκφράζοντας τη βαθειά του ανησυχία για τη φυλάκιση ή τον κατ´ οίκον περιορισμό εκπροσώπων του MQM στη Επαρχιακή Συνέλευση του Σιντ καθώς και στη Γερουσία του Πακιστάν,

Δ. πεπεισμένο ότι οι ταραχές ζημιώνουν όλες τις κοινότητες στις αστικές περιοχές του Σιντ, συμπεριλαμβανομένων των Μοχατζίρ, και έχουν αρνητικές επιπτώσεις για την οικονομία και την κοινωνική πρόοδο του Πακιστάν,

Το Ευρωπαϊκό Κοινοβούλιο,

1. καταδικάζει τους φόνους αθώων ανθρώπων, τη χρήση βασανιστηρίων και τις λοιπές παραβιάσεις των ανθρωπίνων δικαιωμάτων είτε αυτές διαπράττονται από άτομα που ανήκουν σε διάφορες φράξιες του MQM είτε από τις δυνάμεις ασφαλείας του Πακιστάν[semigr ] εκφράζει δε ιδιαίτερα τη λύπη του για τις επιθέσεις εις βάρος μελών των οικογενειών κυβερνητικών αξιωματούχων και πολιτικών ηγετών του MQM,

2. ζητεί από την κυβέρνηση του Πακιστάν να λάβει όλα τα μέτρα για τον έλεγχο των μελών των δυνάμεων ασφαλείας που διαπράττουν παραβιάσεις των ανθρωπίνων δικαιωμάτων, και να μεριμνήσει για την εκπαίδευση των ανδρών των δυνάμεων ασφαλείας στο πνεύμα του σεβασμού των ανθρώπινων δικαιωμάτων και των δημοκρατικών ελευθεριών[semigr ]

3. καλεί τους ηγέτες και από τις δύο φράξιες του MQM να διαδραματίσουν ολοκληρωμένο και θετικό ρόλο στην πρόληψη περαιτέρω βίαιων επεισοδίων[semigr ]

4. πιστεύει ότι το πρόβλημα των Μοχατζίρ μπορεί να επιλυθεί μόνο με πλήρως ειρηνικές και δημοκρατικές μεθόδους, και καλεί τις αρχές να απελευθερώσουν τους εκλεγμένους ηγέτες του MQM ή να άρουν τους περιορισμούς που τους έχουν επιβληθεί και να επιδιώξουν την οργάνωση συναντήσεων με στόχο την επίτευξη συμφωνίας για την επίλυση του προβλήματος των δικαιωμάτων των Μοχατζίρ με ειρηνικά μέσα[semigr ]

5. εκτιμά ότι ο περιορισμός της βίας είναι απαραίτητη προϋπόθεση για τη διεξαγωγή ελεύθερων και δίκαιων εκλογών στην επαρχία Σιντ, οι οποίες πρέπει να επιτρέψουν την εκπροσώπηση του αστικού πληθυσμού σε όλα τα επίπεδα ανάλογα με το μέγεθός του[semigr ]

6. καλεί την Επιτροπή και το Συμβούλιο, σε συνεργασία με τα κράτη μέλη, να χορηγήσουν βοήθεια στην κυβέρνηση του Πακιστάν με μέτρα που θα αποβλέπουν στην προώθηση της αμοιβαίας κατανόησης μεταξύ των τοπικών πληθυσμών στις αστικές περιοχές της επαρχίας Σιντ[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση και το κοινοβούλιο του Πακιστάν καθώς και στην Επαρχιακή Συνέλευση του Σιντ.